CELEX: C2006/212/21
Language: el
Date: 2006-09-02 00:00:00
Title: Υπόθεση C-251/06: Αίτηση για την έκδοση προδικαστικής αποφάσεως, την οποία υπέβαλε το Unabhängigen Finanzsenats, Außenstelle Linz (Αυστρία) στις 6 Ιουνίου 2006 — Firma Ing. Auer — Die Bausoftware GmbH κατά Finanzamt Freistadt Rohrbach Urfahr

2.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/13
            
         Αίτηση για την έκδοση προδικαστικής αποφάσεως, την οποία υπέβαλε το Unabhängigen Finanzsenats, Außenstelle Linz (Αυστρία) στις 6 Ιουνίου 2006 — Firma Ing. Auer — Die Bausoftware GmbH κατά Finanzamt Freistadt Rohrbach Urfahr
   (Υπόθεση C-251/06)
   (2006/C 212/21)
   Γλώσσα διαδικασίας: η γερμανική
   Αιτούν δικαστήριο
   Unabhängiger Finanzsenat, Außenstelle Linz.
   Διάδικοι στην υπόθεση της κύριας δίκης
   Firma Ing. Auer — Die Bausoftware GmbH
   
      Κατά: Finanzamt Freistadt Rohrbach Urfahr
   Προδικαστικά ερωτήματα
   
               1)
            
            
               Στην περίπτωση που ο τόπος της πραγματικής διοικήσεως μιας εταιρίας, ενώσεως προσώπων ή νομικού προσώπου μεταφέρεται από ένα κράτος μέλος, το οποίο έχει καταργήσει τον φόρο εισφοράς πριν από την σύστασή της, σε άλλο κράτος μέλος, το οποίο εισπράττει τον φόρο αυτόν κατά τη χρονική αυτή περίοδο, τότε το γεγονός ότι το πρώτο κράτος μέλος έχει καταργήσει τον φόρο εισφοράς διά της καταργήσεως της αντίστοιχης νομικής βάσεως της εθνικής νομοθεσίας εμποδίζει τον χαρακτηρισμό της εταιρίας αυτής, ενώσεως προσώπων ή νομικού προσώπου ως κεφαλαιουχικής εταιρίας «για την καταβολή του φόρου εισφοράς» κατά την έννοια του άρθρου 4, παράγραφος 1, στοιχείο η', της οδηγίας 69/335/ΕΟΚ της 17ης Ιουλίου 1969 (1), όπως τροποποιήθηκε με την οδηγία 85/303/ΕΟΚ της 10ης Ιουνίου 1985 (2), και του άρθρου 4, παράγραφος 3, στοιχείο β', της οδηγίας 69/335/ΕΟΚ της 17ης Ιουλίου 1969, όπως τροποποιήθηκε με την οδηγία 85/303/ΕΟΚ της 10ης Ιουνίου 1985;
            
         
               2)
            
            
               Απαγορεύει το άρθρο 7, παράγραφος 2, της οδηγίας 69/335/ΕΟΚ της 17ης Ιουλίου 1969, όπως τροποποιήθηκε με την οδηγία 85/303/ΕΟΚ της 10ης Ιουνίου 1985, σε κράτος μέλος, στο οποίο μία κεφαλαιουχική εταιρία μεταφέρει τον τόπο της πραγματικής διοικήσεώς της, την επιβολή φόρου εισφοράς, επ' αφορμή της μεταφοράς του τόπου της πραγματικής διοικήσεως, επί των πράξεων που περιγράφει το άρθρο 4, παράγραφος 1, στοιχεία α' και η', της οδηγίας 69/335/ΕΟΚ της 17ης Ιουλίου 1969, όπως τροποποιήθηκε με την οδηγία 85/303/ΕΟΚ της 10ης Ιουνίου 1985, στην περίπτωση που οι πράξεις αυτές συντελέστηκαν κατά το χρονικό διάστημα κατά το οποίο η κεφαλαιουχική εταιρία είχε τον τόπο της πραγματικής διοικήσεώς της σε κράτος μέλος το οποίο είχε καταργήσει τον φόρο εισφοράς πριν από τη σύσταση της κεφαλαιουχικής εταιρίας διά της καταργήσεως της αντίστοιχης νομικής βάσεως της εθνικής νομοθεσίας;
            
         
      (1)  ΕΕ L 269, σ. 12.
   
      (2)  ΕΕ L 156, σ. 23.